Dominador Gómez

Si Dominador Gómez (namundag José María Dominador Vicente Gregorio Gómez de Jesús; Nobyembre 4, 1866 – Mayo 14, 1930) sarong Filipinong ilustrado nationalista, mediko, parasurat, lehislador, asin lider sa labor.

Kaamayi nin buhay
Si Gomez namundag sa Intramuros, Manila. Kan 1881, nakamit niya an bachelor's degree sa Ateneo Municipal.Dangan siya nagkua kan kurso sa medisina sa University of Santo Tomas, alagad nagpaEspanya kan 1887 sa pagpadagos kan saiyang pag'adal. Sa Espanya, nakamit niya an lisensya sa pagpraktis medisina sa University of Barcelona. Kan 1889 asin dangan siya nagpasiring sa Madrid sa pagkua nin doktorado. Kan panahyon na ini, siya aktibong myembro sa propaganda movement. Siya saro sa nangengenot na myrmbro kan Asociacion Hispano-Filipina asin paraambag sa  La Solidaridad. Saiyang ginagamit an tagong-ngaran na Ramiro Franco.

Aktibismo
Pakatapos pagtener nin halawig sa Espanya, an  "palekerong mestisong KastilA asin propagandista" nag'ule sa Filipinas anom na bulan pakabalik kan kapwa ilustrado na si Isabelo de los Reyes. Siya an nagsalida ki de los Reyes bilang pamayo kan Union Obrera Democratica (binago an angaran sa Union Obrera Democratica Filipina o UODF) kan Pebrero 1903. Sa irarom kan saiyang liderato, an UODF nagbunsod nin mga pagwelga laban sa mga Amerikanong kompanya sa Manila. Siya midbid kan saiyang mga malaad na platika kontra sa kapitalismo asin  imperiyalismo. alagad an saiyang liderato nauntok kan isiya inaresto kan Mayo 1, 1903, sa kargong sedisyon asion ilegal na pagtitipon. An UODF pigsuponeran man na nasgtatabang sa anti-US na resistensya kan Filipinong rebolusyonaryo na si Macario Sakay. Pakalihis kan saiyang pag'aresto, si Gomez nagdemitir sa katongdan niya sa UODF. Siya pigsentensyahan nin apat na taon na pagkapreso ssin sarong taon sa magabat na trabaho, alagad nakakua nin amay na pagkalungkas sa preso sa pangako matabang sa pagpasuko ki Sakay sa gobyerno Amerikano kan 1906 na nangyari si Sakay napasuko.

Pakasuko ni Sakay, siya naglaog sa politika, nagdalagan komo representante sa Asamblea Filipinas representado an primer distrito kan 1907. Siya pinatalsik sa katongdan kan 1908 alagad guminana liwat sa eleksyon espesyal kan Marso parehong taon. Pero siya p9inalmente nagdemitir giraray. 
Siya nagdalagan otro sa 1909. Kan Marso 1910, An Asamblea Filipinas sa sarong hiro na makahulogan, nagsayuma na patukawon si Gomez sa pwesto ta mayo man daa nin deretso magrepresentar kan North District nin Manila. An desisyon na ini kuta nagsisimbolo kan paninindogtan kan Asamblea sa t0ltol na estandarte asin integridad kan proseso elektoral. Manta igwa pang ibang mga proteeta kontra sa saro poanbg myembro, Jose Clarin, an mga ini napawa'ran saysay. Kan taon sanang 1911 nas si Gomez pogdeklarang iyo an tunay na nanggana ta si eleksyon ni Justo Lukban pignulo huli sa pagkulang niya nin residensya. Si Gomez nagsirbe kan termino niya sagkod 1912.

Sa kultura popular
 Pigladawan ni Nanding Josef sa 1993 na pelikula, Sakay.
 Pigladawan ni Lorenzo Mara sa 2012 na pelikula, El Presidente.
Pigladawan ni JV Ibesate sa Tanghalang Pilipino na 2017 Rock Sarswela, Aurelio Sedisyoso.

Hilnga man
List of Philippines representatives expelled, removed, or suspended

Toltolan

Ginunuan
 William J. Pomeroy. The Philippines: Colonialism, Collaboration, and Resistance.
 Alfred W. McCoy. Policing America's Empire

Category:1866 births
Category:1930 deaths
Category:Filipino nationalists
Category:Filipino propagandists
Category:Filipino socialists
Category:Filipino trade unionists
Category:People from Intramuros
Category:20th-century Filipino medical doctors
Category:Ateneo de Manila University alumni
Category:University of Santo Tomas alumni
Category:University of Barcelona alumni
Category:Members of the Philippine Legislature
Category:Members of the House of Representatives of the Philippines from Manila
Category:Members of the Philippine Independent Church
Category:Nacionalista Party politicians
Category:Labor in the Philippines
Category:People from the Spanish East Indies
Category:Expelled members of the House of Representatives of the Philippines